ბალიქლი (არჰავის რაიონი)

ბალიქლი () — სოფელი თურქეთში, არჰავის რაიონში, ართვინის პროვინციაში.Köy , Turkey Civil Administration Departments Inventory. Retrieved 30 January 2023. 2021 წლის მონაცემებით მოსახლეობის რაოდენობა შეადგენს 114 კაცს. ძველი ქართლი სახელია ფილარგეთი.Taner Artvinli, Artvin Yer Adları Sözlüğü, İstanbul, 2013, s. 65, 71, 259, 272, ISBN 978-605-5708-85-6.გოგოხია ბ., აღმოსავლეთ ლაზეთის ისტორია და გვარსახელები, თბ., 2019, გვ. 171

ისტორია
სოფელი ბალიქლი დაარსდა 1956 წელს, ფილარგეთის (ულუქენთის) სოფლის საზღვრებში არსებული სამი უბნის გაერთიანებით. შესაბამისად, ფილარგეთი ითვლება როგორც ულუქენთის, ასევე ბალიქლის სოფლის ძველ სახელად. სიტყვა წარმოშობილია ძველბერძნული სიტყვისგან „პელარგოს“, რაც წეროს ნიშნავს. პილარგეთი ნიშნავს „წეროიანს/წეროების ადგილს“. ბალიქლის სოფლის დაარსების შემდეგ ეს დასახლება ცნობილია როგორც ზემო პილარგეთი, ხოლო ულუქენთის სოფელი - როგორც ქვემო პილარგეთი.Taner Artvinli, Artvin Yer Adları Sözlüğü, İstanbul, 2013, s. 65, 272, ISBN 978-605-5708-85-6.İrfan Aleksiva - İsmail Bucaklişi, Svacoxo - Laz Yer Adları Sözlüğü, İstanbul, 2009,  s. 182, 185, ISBN  978-605-89094-0-3

სოფელი ფილარგეთი / ფელარგეთი მდებარეობდა ლაზეთის რეგიონში, რომელიც ანტიკურ პერიოდში კოლხეთის სამეფოს ნაწილი იყო. ოსმალებმა, 1461 წელს ტრაპიზონის იმპერიის გაუქმების შემდეგ, 1547 წელს ეს რეგიონიც სრულად დაიპყრეს.,,კოლხური (მეგრულ-ლაზური) ენა", (Hazırlayanlar) Rusudan Amirecibi-Mullen (editör), Nana Danelia, İnga Gundua,  Tiflis, 2006, s. 22. ISBN 99940-61-43-7 სახელი პილარგეთი ან პელარგეთი არ გვხვდება ოსმალურ ჩანაწერებში. სავარაუდოდ, პირველად ამ სოფლის შესახებ წერილობით ნახსენებია 1917 წელს, ქართველი ენათმეცნიერის იოსებ ყიფშიძის ჩანაწერებში, რომელმაც კვლევითი ექსპედიცია განახორციელა ლაზეთის რეგიონში. სოფელი, რომელსაც ყიფშიძე წერდა როგორც ფილარგეთი, პირველი მსოფლიო ომის დროს რუსების ხელში გადავიდა და ამ დროს რუსული ადმინისტრაციის საზღვრებში იმყოფებოდა. რუსულმა ადმინისტრაციამ სოფელი ასევე დაარეგისტრირა როგორც ფილარგეთი (Пиларгети).

სოფელი ბალიქლი დაარსდა 1956 წელს ფილარგეთის უბნების - ემენიათის, ბაღვასა და ბარდის გაერთიანების შედეგად.Taner Artvinli, Artvin Yer Adları Sözlüğü, İstanbul, 2013, s. 272, ISBN 978-605-5708-85-6. მართლაც, 1955 წლის საყოველთაო აღწერისას დარეგისტრირებული იყო ერთი სოფელი სახელწოდებით ფილარგეთი, ხოლო 1960 წლის საყოველთაო აღწერაში ბალიქლი და ულუქენთი უკვე ცალ-ცალკე სოფლებად მოიხსენიეოდაა. 1965 წლის საყოველთაო აღწერის მიხედვით, ბალიქლის სოფლის მოსახლეობა შეადგენდა 549 ადამიანს, რომელთაგან 253 წერა-კითხვის მცოდნე იყო.

სქოლიო

კატეგორია:არჰავის რაიონის სოფლები
კატეგორია:ლაზური დასახლებები თურქეთში